Direttiva2002/88/KE tal-Parlament Ewropew u tal-Kunsill
tad-9 ta' Diċembru 2002
li temenda d-Direttiva 97/68/KE dwar l-approssimazzjoni tal-ligijiet ta' l-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbixxi l-Komunità Ewropea, u b'mod partikolari l-Artikolu 95 tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Kumitat Ekonomiku u Soċjali [2],
Wara il-konsultazzjoni tal-Kumitat tar-Reġjuni, aġixxu bi qbil mal-proċedura stabbilita fl-Artikolu 251 tat-Trattat [3],
Billi:
(1) Il-programm Auto-Oil II kien immirat biex jidentifika l-istrateġiji tal-ispiża effettiva biex jintlaħqu l-objettivi tal-kwalità ta' l-arja fil-Komunità. Ir-Revista tal-Komunikazzjoni tal-Kummissjoni dwar il-programm Auto-Oil II ikkonkludiet li hemm ħtieġa għal aktar miżuri, speċjalment biex jindirizzaw il-kwistjonijiet ta' l-ożonu u l-emissjonijiet tal-partikolati. Ħidma reċenti dwar l-iżvilupp tal-limiti massimi nazzjonali ta' l-emissjonijiet wriet li aktar miżuri huma meħtieġa biex jilħqu l-objettivi tal-kwalità ta' l-arja kif kien hemm deċiżjoni dwarhom fil-leġislazzjoni tal-Komunità.
(2) Normi l-aktar stretti dwar l-emissjonijiet minn vetturi fit-toroq ewlenija kienu ġew gradwalment introdotti. Kien diġa ġie deċiż li dawk in-normi għandhom ikunu msaħħa. Il-kontribuzzjonijiet relattivi tal-inkwinanti minn makkinarju mobbli mhux-tat-triq għandhom għalhekk ikunu aktar predominanti fil-futur.
(3) Id-Direttiva 97/68/KE [4] introduċiet valuri ta' limitui ta' l-emissjonijiet għall-inkwinanti gassużi u l-partikolati mill-magni tal-kombustjoni nterna li għandhom ikunu mmuntati fuq makkinarju mobbli mhux tat-triq.
(4) Għalkemm id-Direttiva 97/68/LE inizjalment kienet tapplika biss għal ċerti magni b'compression ignition, il-premessa 5 ta' dik id-Direttiva taħseb għall-estenzjoni sussegwenti tal-qasam tal-applikazzjoni tagħha sabiex tinkludi partikolarment il-magni tal-petrol (gażolina).
(5) L-emissjonijiet minn magni żgħar bi spark ignition (magni tal-gażolina) f'tipi differenti ta' makkinarju jikkontribwixxu sinifikament għall-problemi identifikabbli tal-kwalità ta' l-arja, kemm dawk preżenti u wkoll futuri, speċjalment il-formazzjoni ta' l-ożonu.
(6) L-emissjonijiet minn magni żgħar bi spark ignition huma suġġetti għal normi ambjentali stretti fl-Istati Uniti tal-Amerika, li juri li huwa possibbli li l-emissjonijiet ikunu mnaqqsa b'mod sinifikanti.
(7) In-nuqqas fil-leġislazzjoni tal-Komunità jfisser li huwa possibbli li jitqiegħdu fis-suq magni b'teknoloġija qadima mill-aspett ambjentali, b'hekk jipperikolaw l-objettivi tal-kwalità ta' l-arja fil-Komunità, jew fl-implimentazzjoni tal-leġislazzjoni nazzjonali f'dan il-qasam, bil-potenzjal li joħolqu xkiel għall-kummerċ.
(8) Id-Direttiva 97/68/KE hija allenjata mill-qrib mal-leġislazzjoni korrespondenti tal-Istati Uniti, u l-allinjament kontinwu għandu jkun ta' benefiċċju għall-industrija, kif ukoll għall-ambjent.
(9) Ċertu ammont ta' żmien ta' tħejjija huwa meħtieġ għall-industrija Ewropea, speċjalment għal dawk il-manifatturi li għadhom ma joperawx fuq bażi globali, biex ikunu jistgħu jilħqu l-istandards ta' l-emissjonijiet.
(10) Approċċ ibbażat fuq żewġ passi huwa wżat fid-Direttiva 97/68/KE għal magni b'compression ignition kif ukoll fir-regolament tal-Istati Uniti dwar il-magni bi spark ignition. Għalkemm seta' kien possibbli li jkun adottat approċċ ta' pass wieħed fil-leġislazzjoni tal-Komunità, dan kien iħalli li l-qasam ma jkunx regolat għal erba jew ħames snin oħra.
(11) Biex tintlaħaq il-flessibbilità meħtieġa għall-allinjament matul id-dinja kollha, deroga possibbli, li ssir taħt il-proċedura tal-komitoloġija, hija nkluża.
(12) Il-miżuri meħtieġa għall-implimentazzjoni ta' din id-Direttiva għandhom ikunu adottati bi qbil mad-Deċiżjoni tal-Kunsill 1999/468/KE tat-28 ta Ġunju 1999 li tistabbilixxi l-proċeduri għall-eżerċitar tal-poteri implementattivi konferiti fuq il-Kummisjoni [5],
(13) Id-Direttiva 97/68/KE għandha tkun emendatat kif xieraq,
ADOTTAW DIN ID-DIRETTIVA:
Artikolu 1
Id-Direttiva 97/68/KE hija hawnhekk emendata kif ġej:
1. Fl-Artikolu 2:
(a) it-tmien inċiż għandu jkun mibdul b'dan li ġej:
"tqegħid fis-suq"; għandu jfisser l-azzjoni li tagħmel il-magna disponibbli għall-ewwel darba fis-suq, bil-ħlas jew mingħajr ħlas, in vista tad-distribuzzjoni u/jew l-użu fil-Komunità.";
(b) l-inċiżi li ġejjin għandhom ikun miżjuda:
"magni għal tibdil" għandha tfisser magna mibnija ġdida biex tieħu post magna f'makkinarju, u li tkun ġiet fornuta biss għal dan l-iskop,
"magna li tinżamm fl-idejn" (a) il-magna għandha tkun użata f'biċċa tagħmir li jkun merfugħ mill-operatur matul it-twettieq kollu tal-funzjoni(jiet) intiżi tiegħu;
(b) il-magna għandha tkun użata f'biċċa tagħmir li għandu jopera f'ħafna posizzjonijiet, bħal ma huwa rasu l-isfel jew fuq il-ġenb, għat-twettieq kollu tal-funzjoni(jiet) intiżi tiegħu;
(ċ) il-magna għandha tkun użata f'biċċa tagħmir li għalih il-piż kollu tal-magna u tat-tagħmir ikun anqas minn 20 kilogramma imma li mill-anqas waħda minn dawn l-attribwiti tkun ukoll preżenti:
(i) l-operatur għandu alternattivament jipprovdi sostenn jew iġorr it-tagħmir għat-tul kollu tat-twettieq tal-funzjoni(jiet) intiżi tiegħu;
(ii) l-operatur għandu jipprovdi sostenn jew kontroll attitudinali għat-tul kollu tat-twettieq tal-funzjoni(jiet) intiżi tiegħu;
(iii) il-magna għandha tkun użata f'ġeneratur jew f'pompa;
"magna li ma tinżammx fl-idejn" għandha tfisser magna li ma tidħolx taħt id-definizzjoni ta' magna li tinżamm fl-idejn.
"magna li tinżamm fl-idejn għall-użu professjonali jew multi-posizzjonali" għandha tfisser magna li tinżamm fl-idejn li tilħaq il-ħtiġiet kemm ta' (a) u ta' (b) tad-definizzjoni ta' magna li tinżamm fl-idejn u li b'relazzjoni magħha l-manifattur tal-magna jkun issodisfa lill-awtorità ta' l-approvazzjoni li Perijodu ta' Durabilità ta' l-Emissjonijiet il-Kategorija 3 (skond is-sezzjoni 2.1 ta' l-Appendiċi 4 ta' l-Anness IV) ikun applikabbli għall-magna,
"perijodu ta' durabbilità ta' l-emissjoni" għandha tfisser in-numru ta' siegħat indikati fl-Anness IV, l-Appendiċi 4, użati biex jiddeterminaw il-fatturi tad-deterjorazzjoni,
"amilja ta' magni ta' volum żgħir" f' għandha tfisser familja ta' magni bi spark-ignition (SI) bi produzzjoni annwali totali ta' anqas minn 5000 unità,
"manifattur ta' magni SI ta' volum żgħir" għandha tfisser il-manifattur bi produzzjoni annwali totali ta' anqas minn 25000 unità."
2. L-Artikolu 4 huwa hawnhekk emendat kif ġej:
(a) il-paragrafu 2 għandu jkun emendat kif ġej:
(i) fl-ewwel sentenza, "l-Anness VI" għandu jkun mibdul bi "l-Anness VII";
(ii) fit-tieni sentenza, "l-Anness VII" għandu jkun mibdul bi "l-Anness VIII";
(b) il-paragrafu 4 għandu jiġi emendat kif ġej:
(i) fil-punt (a) "l-Anness VIII" għandu jkun mibdul bi "l-Anness IX";
(ii) fil-punt (b) "l-Anness IX" għandu jkun mibdul bi "l-Anness X";
(ċ) fil-paragrafu 5, "l-Anness X" għandu jkun mibdul bi "l-Anness XI".
3. L-Artikolu 7(2) għandu jiġi mibdul b'dan li ġej:
"2. L-Istati Membri għandhom jaċċettaw l-approvazzjoni tat-tip u, meta applikabbli, il-marki ta' l-approvazzjoni pertinenti elenkati fl-Anness XII bħala li huma b'konformità ma' din id-Direttiva."
4. L-Artikolu 9 huwa hawnhekk emendat kif ġej:
(a) l-intestatura "Skeda taż-żmien" għandha tkun mibdula bl-intestatura "Skeda taż-żmien għall-magni b'compression ignition";
(b) fil-paragrafu 1, "l-Anness VI" għandu jkun mibdul bi "l-Anness VII";
(ċ) il-paragrafu 2 għandu jkun emendat kif ġej:
(i) "l-Anness VI" għandu jkun mibdul bi "l-Anness VII";
(ii) "is-sezzjoni 4.2.1 ta' l-Anness I" għandha tkun mibdula bi "is-sezzjoni 4.1.2.1 ta' l-Anness I";
(d) il-paragrafu 3 għandu jkun emendat kif ġej:
(i) "l-Anness VI" għandu jkun mibdul bi "l-Anness VII";
(ii) "is-sezzjoni 4.2.3 ta' l-Anness I" għandha tkun mibdula bi "is-sezzjoni 4.1.2.3 ta' l-Anness I";
(e) fl-ewwel subparagrafu tal-paragrafu 4, il-frażi "tqegħid fis-suq ta' magni ġodda" għandha tkun mibdula bi "tqegħid fis-suq ta' magni".
5. L-Artikolu li ġej għandu jkun miżjud:
"Artikolu 9a
Skeda ta' żmien - Magni bi spark ignition
1. DIVIŻJONIJIET FI KLASSIJIET
Il-klassi ewlenija S H : magni għal makkinarju li jinżamm fl-idejn
N : magni għal makkinarju li ma jinżammx fl-idejn
Klassi/kategoriji | Spostament (ċm kubiċi) |
Magni li tinżamm fl-idejn Klassi SH:1 | 20 |
Klassi SH:2 | ≥ 20 50 |
Klassi SH:3 | ≥ 50 |
Magni li ma jinżammux fl-idejn Klassi SN:1 | 66 |
Klassi SN:2 | ≥ 66 100 |
Klassi SN:3 | ≥ 100 225 |
Klassi SN:4 | ≥ 225 |
2. L-GĦOTI TA' L-APPROVAZZJONI TAT-TIP
3. L-APPROVAZZJONI TAT-TIP STADJU I
4. L-APPROVAZZJONI TAT-TIP STADJU II
L-Istati Membri għandhom jiċħdu li jagħtu l-approvazzjoni tat-tip għal tip ta' magna jew familja ta' magni u li joħrġu d-dokumenti kif deskritti fl-Anness VII, u għandhom jiċħdu li jagħtu kull approvazzjoni tat-tip oħra għal makkinarju mobbli mhux tat-triq li fih il-magna tkun immuntata:
wara l-1 ta' Awissu 2004 għal magni tal-klassijiet SN:1 u SN:2
wara l-1 ta' Awissu 2006 għal magni tal-klassi SN:4
wara l-1 ta' Awissu 2007 għal magni tal-klassijiet SH:1, SH:2 u SN:3
wara l-1 ta' Awissu 2008 għal magni tal-klassi SH:3
jekk il-magna tonqos milli tilħaq il-ħtiġiet speċifikati f'din id-Direttiva u meta l-emissjonijiet tal-inkwinanti gassużi mill-magna ma jkunux konformi mal-valuri ta' limitu kif stabbiliti fit-tabella fis-sezzjoni 4.2.2.2 ta' l-Anness I.
5. TQEGĦID FIS-SUQ: DATI TAL-PRODUZZJONI TAL-MAGNI
6. TIKKETTJAR TAL-KONFORMITÀ KMIENI MA' L-ISTADJU II
7. EŻENZJONIJIET
srieraq bil-katina li tinżamm fl-idejn : apparat li jinżamm fl-idejn iddisinjat biex jaqta' l-injam b'serrieq tal-katina, iddisinjat biex ikun sostnut b'żewġ idejn u li jkollu magna ta' kapaċità li teċċedi 45 cm3, bi qbil ma EN ISO 11681-1,
magna bil-manku fin-naħa ta' fuq (i.e. trapani li tinżamm fl-idejn u srieraq tal-ktajjen għal xogħol fuq is-siġar) : apparat miżmum bl-idejn bil-manku li jkun fuq makkinarju iddisinjat biex iħaffer toqob jew biex jaqta l-injam b'serrieq tal-katina (bi qbil ma ISO 11681-2),
apparat għat-tqattiegħ tal-ħaxix li jkun miżmum bl-idejn b'magna tal-kombustjoni nterna : apparat li jinżamm fl-idejn b'xafra rotanti magħmulha mill-metal jew mill-plastika intiż biex jaqta' l-ħaxix ħażin, għolliq, siġar żgħar u veġitazzjoni simili. Għandu jkun iddisinjat bi qbil ma EN ISO 11806 biex jopera multi-posizzjonali, bħal ma huwa oriżżontalment jew ta' taħt fuq, u jkollu magna b'kapaċità li teċċedi il-40 cm3;
apparat li jinżamm fl-idejn għall-irqim taċ-ċnut tas-sies : apparat li jinżamm fl-idejn iddisinjat għall-irqim taċ-ċnut tas-sies u l-għolliq permezz ta' wieħed jew aktar xfafar reċiproki li jaqtgħu, bi qbil ma EN 774,
apparat bil-magna miżmum bl-idejn għat-tqattiegħ b'magna tal-kombustjoni nterna : apparat li jinżamm fl-idejn intiż għat-tqattiegħ ta' materjali iebsa bħal ma huma l-ġebel, l-asfalt, il-konkrit jew l-azzar permezz ta' xafra rotanti tal-metall bi spustament b'eċċess ta' 50 cm3, bi qbil ma UN 1454, u
magna, li ma tinżammx fl-idejn, merżuq orizzontali, klassi SN:3 : dawk il-magni biss tal-klassi SN:3 li ma tinżammx fl-idejn b'merżuq orizzontali li jipproduċi potenza ugwali għal jew anqas minn 2,5 kW u li huma użati l-aktar għall-għażla, skopijiet industrijali, inklużi t-tnaqqix tar-rimja, biex jagħtu l-arja l-btieħi bil-ħaxix u ġeneraturi.
8. DEWMIEN VOLUNTARJU TA' L-IMPLEMENTAZZJONI
B'dana kollu, għal kull kategorija, l-Istati Membri jistgħu jipposponu d-data fil-paragrafi 3, 4 u 5 għal sentejn fir-rigward ta' magni b'data tal-produzzjoni preċedenti għal dawk id-dati."
6. L-Artikolu 10 huwa hawnhekk emendat kif ġej:
(a) il-pararafu 1 għandu jiġi mibdul b'dan li ġej:
"1. Il-ħtiġiet ta' l-Artikolu 8(1) u (2), l-Artikolu 9(4) u l-Artikolu 9a(5) m'għandhomx ikunu applikabbli għal:
- magni użati mill-forzi armati,
- magni eżentati bi qbil mal-paragrafi 1a u 2.";
(b) il-paragrafu li ġej għandu jkun miżjud:
"1a. Magna bħala skambju għandha tkun konformi mal-valuri ta' limitu li l-magna li għandha tkun mibdula jkollha tilħaq meta oriġinalment imqiegħda fis-suq. It-test "MAGNA TA' SKAMBJU"; għandu jkun imwaħħal mat-tikketta fuq magna jew inkluz fil-manwal tad-detentur.";
(ċ) il-paragrafi li ġejjin għandhom ikunu miżjuda:
"3. Il-ħtiġiet ta' l-Artikolu 9a(4) u (5) għandhom ikunu posposti bi tlett snin għall-manifatturi ta' volum żgħir ta' magni.
4. Il-ħtiġiet ta' l-Artikolu 9a(4) u (5) għandhom ikunu mibdula bil-ħtiġiet korrispondenti tal-istadju I għal familja ta' magni f'volum żgħir sa massimu ta' 25000 unità basta li l-familji varji tal-magni nvoluti kollha jkollhom spostament differenti taċ-ċilindrata."
7. L-Artikoli 14 u 15 għandhom jiġu mibdula bl-Artikoli li ġejjin:
"Artikolu 14
Addattament għall-progress tekniku.
Xi emendi li huma meħtieġa sabiex jadattaw l-Annessi ta' din id-Direttiva, bl-eċċezzjoni tal-ħtiġiet speċifikati fis-sezzjoni 1, is-sezzjonijiet 2.1 sa 2.8 u s-sezzjoni 4 ta' l-Anness I, biex jieħdu akkont tal-progress tekniku għandhom ikunu adottati mill-Kummissjoni bi qbil mal-proċedura referuta fl-Artikolu 15(2).
Artikolu 14a
Proċedura għad-derogi
Il-Kummissjoni għandha tistudja l-possibiltà tad-diffikultajiet tekniċi dwar il-konformità mal-ħtiġiet tal-istadju II għal ċerti użu ta' magni, partikolarment makkinarju mobbli li fih il-magni tal-klasijiet SH:2 u SH:3 huma mmuntati. Jekk l-istudji tal-Kummissjoni jikkonkludu li għal raġunijiet tekniċi ċerti makkinarju mobbli, partikolarment, magni li jinżammu fl-idejn, għal użu professjonali u multi-posizzjonali, ma jistgħux jilħqu dawn il-limiti ta' żmien, għandha tippreżenta, sal-31 ta' Diċembru 2003, rapport akkumpanjat bi proposti xierqa għall-estenzjoni tal-perijodu referut fl-Artikolu 9a(7) u/jew aktar derogi, li ma jeċċedux ħames snin, ħlief f'ċirkostanzi eċċezzjonali, għal makkinarju bħal dan, permezz tal-proċedura stabbilita fl-Artikolu 15(2).
Artikolu 15
Kumitat
1. Il-Kummissjoni għandha tkun mgħejjuna mill-Kumitat dwar l-Addattament għall-Progress Tekniku tad-Direttivi dwar it-Tneħħija tal-Barrieri Tekniċi fil-Kummerċ tas-Settur tal-Vetturi bil-Magna (minn hawn il-quddiem irriferut bħala "ilKumitat").
2. Meta ssir referenza għal dan il-paragrafu, l-Artikoli 5 u 7 tad-Deċiżjoni 1999/468/KE [6] għandhom ikunu applikabbli, wara li jkunu kkunsidrati d-disposizzjonijiet ta' l-Artikolu 8 tagħha.
Il-perijodu ta' żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.
3. Il-Kumitat għandu jadotta r-Regoli tal-Proċedura tiegħu."
8. Il-lista ta' l-Annessi li ġejja għandha tkun miżjuda fil-bidu ta' l-Annessi:
"Lista ta’ l-Annessi
ANNESS I | kamp tal-applikazzjoni, id-definizzjonijiet, is-simboli u l-abrevjazzjonijiet, il-marki tal-magni, speċifikazzjonijiet u testijiet, speċifikazzjoni tal-konformità ta' l-assessjar tal-produzzjoni, parametri li jiddeffinixxu l-familja tal-magni, għażla tal-magna parenti |
ANNESS II | Dokumenti ta' l-informazzjoni |
Appendiċi 1 | Karatteristiċi essenzjali tal-magna (parenti) |
Appendiċi 2 | Karatteristċi essenzjali tal-familja tal-magna |
Appendiċi 3 | Karatteristiċi essenzjali ta' tip ta' magna fi ħdan familja |
ANNEX III | Proċedura tat-test għal magni CI |
Appendiċi 1 | Proċeduri tal-kejl u tal-ikkampjunar |
Appendiċi 2 | Kalibrazzjoni tal-istrumenti analitiċi |
Appendiċi 3 | Evalwazzjoni tad-data u kalkolazzjonijiet |
ANNESS IV | Proċedura tat-test Magni bi spark ignition |
Appendiċi 1 | Proċeduri tal-kejl u tal-ikkampjunar |
Appendiċi 2 | Kalibrazzjoni tal-istrumenti analitiċi |
Appendiċi 3 | Evalwazzjoni tad-data u kalkolazzjonijiet |
Appendiċi 4 | Fatturi tad-deterjorazzjoni |
ANNESS V | Karatteristiċi tekniċi tal-karburant ta' referenza preskritt għat-testijiet ta' l-approvazzjoni u biex jivverifikaw il-konformità tal-produzzjoni ta' karburant referenza għal magni CI ta' makkinarju mobbli mhux tat-triq |
ANNESS VI | Sistema analitika u ta' kampjunar |
ANNESS VII | Ċertifikat ta' l-approvazzjoni tat-tip |
Appendiċi 1 | Riżultat tat-test għal magni CI |
Appendiċi 2 | Riżultat tat-test għal magni SI |
Appendiċi 3 | Tagħmir u awżiljarji li għandhom ikunu nstallati għat-test għad-determinazzjoni tal-potenza tal-magna |
ANNESS VIII | Sistema tan-numerazzjoni taċ-ċertifikat ta' l-approvazzjoni |
ANNESS IX | Lista ta' l-approvazzjoni tat-tip maħruġa għal magna/familja ta' magni |
ANNESS X | Lista ta' magni prodotti |
ANNESS XI | Folja tad-data ta' l-approvazzjoni tat-tip tal-magni |
ANNESS XII | Rikonoxximent ta' l-approvazzjoni tat-tip alternattivi. |
".
9. L-Annessi għandhom ikunu emendati bi qbil mal-Annessi ta' din id-Direttiva.
Artikolu 2
1. L-Istati Membru għandhom idaħħlu fis-seħħ il-liġijiet, ir-regolamenti u d-disposizzjonijiet amministrativi meħtieġa sabiex ikunu konformi ma' din id-Direttiva sal-11 ta' Awissu 2004. Għandhom minnufih jgħarrfu bihom lill-Kummissjoni.
Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b'referenza bħal dik fl-okkażjoni tal-pubblikazzjoni uffiċjali tagħhom. Il-metodi ta' kif issir din ir-referenza għandhom ikunu stabbiliti mill-Istati Membri.
2. L-Istati Membri għandhom jikkomunikaw lejn il-Kummissjoni t-test tad-disposizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.
Artikolu 3
Mhux aktar tard mill-11 ta' Awissu 2004, il-Kummissjoni għandha tippreżenta lill-Parlament Ewropew u lill-Kunsill rapport u, jekk xieraq, proposta rigward l-ispejjeż potenzjali, il-benefiċċji u l-possibilità ta':
(a) tnaqqis ta' l-emissjonijiet tal-partikolati minn magni żgħar bi spark ignition b'attenzjoni speċjali għal magni b'żewġ ċikli. Ir-rapport għandu jikkunsidra:
(i) l-estimi tal-kontribuzzjoni ta' magni bħal dawn għall-emissjoni ta' partiċelli, u l-mod kif il-miżuri għat-tnaqqis propost jista jikkontribwixxi lejn it-titjib tal-kwalità ta' l-arja u għat-tnaqqis ta' l-effetti fuq is-saħħa;
(ii) testijiet, proċeduri tal-kejl u tagħmir li jista' jkun użat għall-assessjar ta' l-emissjonijiet tal-partikulati minn magni żgħar bi spark ignition waqt l-approvazzjoni tat-tip;
(iii) ix-xogħol u l-konklużjoni fi ħdan il-programm tal-kejl tal-partikolati;
(iv) żviluppi fil-proċeduri tat-test, teknoloġija tal-magna, purifikazzjoni ta' l-exhaust kif ukoll normi msaħħa għal karburant u ż-żejt tal-magna; u
(v) l-ispejjes għat-tnaqqis ta' l-emissjonijiet tal-partikolati minn magni żgħar bi spark ignition u l-effettività tan-nefqa ta' xi miżuri proposti;
(b) it-tnaqqis ta' l-emissjonijiet minn dawk il-vetturi tad-divertiment, inklużi vetturi ta' fuq is-silġ, go-carts, li preżentament mhumiex koperti:
(ċ) għat-tnaqqis tal-gas ta' l-exhaust u l-emissjoni tal-partikolati minn magni żgħar b'compression ignition anqas minn 18 kW;
(d) it-tnaqqis tal-gass ta' l-exhaust u l-emissjoni tal-partikolati minn magni tal-lokomottivi b'compression ignition. iklu ta' test għandu jkun ifformulat sabiex jitkejlu emissjonijiet bħal dawn.
Artikolu 4
Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmula fi Brussel, fid-9 ta' Diċembru 2002.